Nizami Məmmədov (jurnalist)

Məmmədov Nizami Şamil oğlu () — Radio və televiziya diktoru, səs tembrinə görə  Azərbaycanın "Levitanı" adlandırılırdı. Jurnalist, filologiya elmləri namizədi.

 Həyatı  
Məmmədov Nizami Şamil oğlu 1933-cü ilin mart ayının 21-də Bakıda dövlət qulluqçusu ailəsində anadan olmuşdur. İstedadlı jurnalist, Azərbaycan Dövlət Televiziya və Radio Verilişləri Komitəsinin diktoru, SSRİ Jurnalistlər İttifaqının üzvü (1960), filologiya elmləri namizədi (1974). S.M.Kirov adına Azərbaycan Dövlət Universitetinin filologiya fakültəsinin jurnalistika şö’bəsini (1956) və Bakı Ali Partiya Məktəbini (1971) bitirmişdir. 1951-ci ildən Azərbaycan radiosunda diktor işləməyə başlamış, 1958-ci ildən xarici ölkələrə radio yayımı redaksiyasında böyük redaktor vəzifəsində çalışmış, 1968-ci ildə Azərbaycan televiziyasında diktor tə’yin edilmişdir. O, Böyük Vətən müharibəsinə həsr olun: muş bədii və sənədli filmlərdə məşhur diktor, SSRİ xalq artisti, Ümumittifaq radiosunun diktoru Yuri Borisoviç Levitanı (1914-1983) dublyaj etmişdir. Çox çəkmədən respublikada bir diktor kimi məşhurlaşan Nizami Məmmədovu “Azərbaycanın Levitam” adlandırmışlar.

thumbnail
Nizami Məmmədov Azərbaycan radiosunda Gənclər üçün Verilişlər Redaksiyasında (1962-1964), Cənubi Azərbaycan redaksiyasında böyük redaktor işləmiş, televiziyaya yenidən diktor vəzifəsinə qayıtmış, 1971-ci ildən ömrünün sonunadək “Gənclik” redaksiyasının baş redaktoru vəzifəsində çalışmışdır.
İste’dadlı jurnalist işlədiyi dövr ərzində “Tələbə klubu”, “Nəsillərə nümunə”, “Hünər”, “İlham”, “Sabahın ustaları”, “Məş’əl” silsilə verilişlərinin və “Zaqatala qızıl gülü” televiziya filminin ssenari müəllifi olmuşdur. Ruscadan azərbaycancaya və Azərbaycan dilindən rus dilinə tərcümələr etmişdir.

Ötən əsrin altmışıncı illərində Nizami Məmmədov Bolqarıstan-Azərbaycan əlaqələri ilə məşğul olmuş, Bolqarıstanın türkdilli yazıçıları barədə material toplamağa başlamış, “Azərbaycan-Bolqarıstan ədəbi əlaqələri” mövzusunda namizədlik dissertasiyası müdafiə etmişdir. Bolqarıstanın şair və yazıçılarına həsr olunmuş “Qızıl gül nəğməsi” (1974) kitabının müəllifidir. Bir sıra dövlət mükafatları, orden və medallarla təltif olunmuşdur.

Nizami Məmmədov 1974-cü il aprelin 20-ci Bakıda vəfat etmiş və Bakının dağüstü qəbirstanlığında dəfn edilmişdir.

 İstinadlar 

Kateqoriya:Diktorlar